
PROJEKTAS NR. 07-016-P-0001 „PASLAUGŲ, SKATINANČIŲ IR EFEKTYVIAI PALAIKANČIŲ GLOBĄ ŠEIMOS APLINKOJE, VYSTYMAS“

TECHNINĖ SPECIFIKACIJA 
GLOBOS (RŪPYBOS) SKATINIMUI SKIRTŲ VAIZDO KLIPŲ TRANSLIAVIMO PASLAUGOS 

1. ĮVADINĖ DALIS

0. Perkančioji organizacija 
Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos. 
Perkančioji organizacija įgyvendina ES investicijų programos ir Lietuvos Respublikos valstybės biudžeto lėšomis finansuojamą projektą „Paslaugų, skatinančių ir efektyviai palaikančių globą šeimos aplinkoje, vystymas“ Nr. 07-016-P-0001 (toliau – Projektas), kurio tikslas – diegti ir vystyti paslaugas, kurios skatintų ir palaikytų vaikų globą šeimos aplinkoje, užtikrinant vaikų poreikius ir saugumą.
Šia veikla siekiama atkreipti visuomenės dėmesį į tai, kad vaikams, netekusiems tėvų globos,  trūksta globojančių šeimų ir / ar budinčių globotojų bei pakviesti prisidėti prie prasmingos veiklos tampant globėjais (rūpintojais) ir / ar budinčiais globotojais.
 
II. SKYRIUS
PERKAMOS PASLAUGOS

2.1. Pirkimo objektas – Vaizdo klipų transliavimo paslaugos. 
2.2. Pirkimo tikslas – ištransliuoti 3 vaizdo klipus, kviečiančius Lietuvos žmones susimąstyti apie globą, tapti globėjais (rūpintojais) ir / ar budinčiais globotojais. 
2.3. Paslaugų teikėjas turi ištransliuoti Perkančiosios organizacijos pateiktus vaizdo klipus tikslingiausiame (-iuose) nacionaliniame (-iuose) TV kanale (-uose). 
2.4. Tikslinė auditorija – 35 – 55 m. amžiaus Lietuvos gyventojai. 
2.5. Paslaugos turi būti suteiktos iki: 2025 m. birželio 30 d.	

III. SKYRIUS
PASLAUGŲ APIMTIS IR TECHNINIAI REIKALAVIMAI

3.3. Vaizdo klipų transliacija tikslingiausiame (-iuose) nacionaliniame (-iuose) TV kanale (-uose)
3.3.1. Paslaugų teikėjas turi ištransliuoti Perkančiosios organizacijos pateiktus 3 vaizdo klipus (vieno vaizdo klipo trukmė – 15 s).
3.3.2. Paslaugų teikėjas Perkančiosios organizacijos pateiktus vaizdo klipus turi ištransliuoti nacionaliniame (-iuose) televizijos kanale (-uose), kurio (-ių) vidutinis dienos auditorijos pasiekimas procentais (įskaitant 7 dienų atidėtą žiūrėjimą) yra ne mažiau kaip 30 proc. pagal kompanijos “Kantar” viešai skelbiamus 2024 m. 10 mėn. duomenis (https://www.kantar.lt/lt/news/tv-auditorijos-tyrimo-rezultatai-2024-m-spalis/).
3.3.3. Vaizdo klipai turi būti transliuojami valstybine lietuvių kalba vedamų televizijos programų laidų / filmų / serialų metu.
3.3.4. Vaizdo klipai turi būti transliuojami pagal su Perkančiąja organizacija suderintą transliacijų grafiką / tinklelį. Vykdant transliacijas, vaizdo klipų transliacijos laikai turi būti intervale: nuo 6.00 val. iki 8.00 val. (darbo dienomis), nuo 8.00 val. iki 10.00 val. (savaitgaliais ir švenčių dienomis) ir nuo 18.00 val. iki 23.00 val. Rytinėms transliacijoms turi būti skiriama ne daugiau  kaip 10-15 proc. visų klipų per mėnesį.
3.3.5. Iš viso turi būti ištransliuota ne mažiau kaip 70 vaizdo klipų per mėnesį.
3.3.6. Po vaizdo transliacijų Paslaugos teikėjas turi pateikti Pirkėjui transliavimo ataskaitą.  
3.3.7. Orientacinė vaizdo klipų transliacijos pradžia – 2025 m. sausio mėn. Tiksli data bus suderinta pasirašius paslaugų sutartį.
3.3.8. Vaizdo klipo transliavimo trukmė: iki 2025 m. birželio 30 d.

IV. SKYRIUS
BENDRIEJI REIKALAVIMAI

4.1.  Perkamos paslaugos turi būti suteiktos iki 2025 m. birželio 30 d.
4.4. Visos Paslaugų teikėjo su paslaugų teikimu susijusios išlaidos ir mokesčiai turi būti įskaičiuoti į paslaugų kainą.

